CELEX: 32021D2272
Language: ro
Date: 2021-12-20 00:00:00
Title: Decizia de punere în aplicare (UE) 2021/2272 a Comisiei din 20 decembrie 2021 de modificare a Deciziei de punere în aplicare (UE) 2019/1616 în ceea ce privește standardele armonizate pentru țevile de oțel inoxidabil fără sudură și sudate, piese forjate din oțel pentru recipiente sub presiune la temperatură înaltă și cu limită de curgere ridicată, recipiente sub presiune nesupuse la flacără și instalațiile de alimentare a vehiculelor pentru vehicule cu gaz natural (Text cu relevanță pentru SEE)

21.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 457/10
               
            
         DECIZIA DE PUNERE ÎN APLICARE (UE) 2021/2272 A COMISIEI
         din 20 decembrie 2021
         de modificare a Deciziei de punere în aplicare (UE) 2019/1616 în ceea ce privește standardele armonizate pentru țevile de oțel inoxidabil fără sudură și sudate, piese forjate din oțel pentru recipiente sub presiune la temperatură înaltă și cu limită de curgere ridicată, recipiente sub presiune nesupuse la flacără și instalațiile de alimentare a vehiculelor pentru vehicule cu gaz natural
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 12 din Directiva 2014/68/UE a Parlamentului European și a Consiliului (2), echipamentele sub presiune sau ansamblele menționate la articolul 4 alineatele (1) și (2) din directiva respectivă care sunt conforme cu standardele armonizate sau părți ale acestora, ale căror referințe sunt publicate în Jurnalul Oficial al Uniunii Europene, sunt considerate a fi în conformitate cu cerințele esențiale de securitate vizate de acele standarde sau părți ale acestora menționate în anexa I la directiva respectivă.
                  
               
                     (2)
                  
                  
                     Prin scrisoarea M/071 din 1 august 1994, Comisia a înaintat Comitetului European de Standardizare (CEN) o cerere de elaborare, în legătură cu echipamentele sub presiune, a standardelor referitoare la produs și a standardelor de natură orizontală în sprijinul Directivei 97/23/CE a Parlamentului European și a Consiliului (3). Directiva respectivă a fost înlocuită prin Directiva 2014/68/UE, fără a modifica cerințele esențiale de securitate prevăzute în anexa I la Directiva 97/23/CE.
                  
               
                     (3)
                  
                  
                     Pe baza cererii M/071, CEN a elaborat standardul armonizat EN 13445-10:2021 privind recipientele sub presiune nesupuse la flacără executate din nichel și aliaje de nichel și standardul armonizat EN 17278:2021 privind instalațiile pentru alimentarea vehiculelor cu gaz natural.
                  
               
                     (4)
                  
                  
                     În temeiul cererii M/071 și pentru a reflecta stadiul actual al tehnologiei, CEN a modificat și a revizuit unele dintre standardele armonizate existente. În mod specific, CEN a revizuit standardele armonizate EN 10216-5:2013 și EN 10217-7:2014, ale căror referințe au fost publicate prin Comunicarea 2016/C 293/01 a Comisiei (4), care a condus la adoptarea standardelor armonizate EN 10216-5:2021 și, respectiv, EN 10217-7:2021 privind țevile de oțel inoxidabil fără sudură și sudate utilizate la presiune. CEN a modificat, de asemenea, standardele armonizate EN 10222-2:2017 și EN 10222-4:2017, ale căror referințe au fost publicate prin Comunicarea 2017/C 389/01 a Comisiei (5), care a condus la adoptarea standardelor armonizate EN 10222-2:2017+A1:2021 și EN 10222-4:2017+A1:2021 privind piesele forjate din oțel pentru recipiente sub presiune.
                  
               
                     (5)
                  
                  
                     În plus, CEN a revizuit următoarele standarde armonizate privind recipientele sub presiune nearse, ale căror referințe au fost publicate prin Comunicarea 2016/C 293/01: EN 13445-1:2014, EN 13445-1:2014/A1:2014, EN 13445-4:2014, EN 13445-8:2014 și EN 13445-8:2014/A1:2014. Aceasta a dus, respectiv, la adoptarea următoarelor standarde armonizate: EN 13445-1:2021, EN 13445-4:2021 și EN 13445-8:2021.
                  
               
                     (6)
                  
                  
                     În plus, pe baza cererii M/071, CEN a modificat următoarele standarde, ale căror referințe sunt incluse în anexa I la Decizia de punere în aplicare (UE) 2019/1616 a Comisiei (6): EN 13445-2:2014, EN 13445-2:2014/A1:2016, EN 13445-2:2014/A2:2018, EN 13445-2:2014/A3:2018 privind materialele pentru recipientele sub presiune nesupuse la flacără; EN 13445-3:2014, EN 13445-3:2014/A1:2015, EN 13445-3:2014/A2:2016, EN 13445-3:2014/A3:2017, EN 13445-3:2014/A4:2018, EN 13445-3:2014/A5:2018, EN 13445-3:2014/A6:2019, EN 13445-3:2014/A7:2019 și EN 13445-3:2014/A8:2019 privind proiectarea recipientelor sub presiune nesupuse la flacără; EN 13445-5: 2014, EN 13445-5: 2014/A1:2018 privind inspecția și examinarea recipientelor sub presiune nesupuse la flacără și EN 13445-6:2014, EN 13445-6: 2014/A2:2018 privind proiectarea și execuția recipientelor sub presiune și a părților sub presiune, turnate din fontă cu grafit nodular. Acest fapt a condus la adoptarea standardelor armonizate EN 13445-2:2021, EN 13445-3:2021, EN 13445-5:2021 și EN 13445-6:2021.
                  
               
                     (7)
                  
                  
                     Împreună cu CEN, Comisia a evaluat dacă respectivele standarde privind echipamentele sub presiune, astfel cum au fost redactate, modificate sau revizuite de CEN, respectă cerințele cererii M/071.
                  
               
                     (8)
                  
                  
                     Standardele aplicabile echipamentelor sub presiune astfel cum au fost elaborate, modificate sau revizuite de CEN satisfac cerințele pe care urmăresc să le acopere și care sunt menționate în anexa I la Directiva 2014/68/UE. Prin urmare, este oportun să se publice referințele standardelor în cauză în Jurnalul Oficial al Uniunii Europene.
                  
               
                     (9)
                  
                  
                     Anexa I la Decizia de punere în aplicare (UE) 2019/1616 conține referințele standardelor armonizate elaborate în sprijinul Directivei 2014/68/UE. Referințele standardelor modificate EN 13445-10:2021, EN 17278:2021, EN 10216-5:2021, EN 10217-7:2021, EN 10222-2:2017+A1:2021, EN 10222-4:2017+A1:2021, EN 13445-1:2021, EN 13445-4:2021, EN 13445-8:2021, EN 13445-2:2021, EN 13445-3:2021, EN 13445-5:2021 și EN 13445-6:2021 trebuie incluse în anexa respectivă.
                  
               
                     (10)
                  
                  
                     Anexa II la Decizia de punere în aplicare (UE) 2019/1616 conține referințele standardelor armonizate elaborate în sprijinul Directivei 2014/68/UE care sunt retrase din Jurnalul Oficial al Uniunii Europene. Următoarele standarde armonizate ale căror referințe sunt publicate prin comunicările 2016/C 293/01 și 2017/C 389/01 au fost înlocuite, revizuite sau modificate: EN 10216-5:2013, EN 10217-7:2014, EN 10222-2:2017, EN 10222-4:2017, EN 13445-1:2014, EN 13445-1:2014/A1:2014, EN 13445-4:2014, EN 13445-8:2014, EN 13445-8:2014/A1:2014. Prin urmare, referințele standardelor respective trebuie să fie incluse în anexa II la Decizia de punere în aplicare (UE) 2019/1616.
                  
               
                     (11)
                  
                  
                     De asemenea, este necesar să se retragă referințele standardelor armonizate EN 13445-2:2014, EN 13445-3:2014, EN 13445-5:2014 și EN 13445-6:2014, împreună cu orice modificări ale acestora, publicate prin Decizia de punere în aplicare (UE) 2019/1616, având în vedere că acestea au fost înlocuite. Prin urmare, este oportun să se elimine referințele respective din anexa I la respectiva decizie de punere în aplicare.
                  
               
                     (12)
                  
                  
                     Pentru a acorda producătorilor suficient timp să se pregătească pentru aplicarea noilor standarde, a standardelor revizuite sau a modificărilor aduse standardelor, este necesar să se amâne retragerea trimiterilor la standardele armonizate.
                  
               
                     (13)
                  
                  
                     Prin urmare, Decizia de punere în aplicare (UE) 2019/1616 trebuie modificată în consecință.
                  
               
                     (14)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2019/1616 se modifică după cum urmează:
            
                        1.
                     
                     
                        Anexa I se modifică în conformitate cu anexa I la prezenta decizie.
                     
                  
                        2.
                     
                     
                        Anexa II se modifică în conformitate cu anexa II la prezenta decizie.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            Punctul 1 din anexa I se aplică de la 21 iunie 2023.
         
         
            Adoptată la Bruxelles, 20 decembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/68/UE a Parlamentului European și a Consiliului din 15 mai 2014 privind armonizarea legislației statelor membre referitoare la punerea la dispoziție pe piață a echipamentelor sub presiune (JO L 189, 27.6.2014, p. 164).
         
            (3)  Directiva 97/23/CE a Parlamentului European și a Consiliului din 29 mai 1997 de apropiere a legislațiilor statelor membre referitoare la echipamentele sub presiune (JO L 181, 9.7.1997, p. 1).
         
            (4)  Comunicare a Comisiei în cadrul implementării Directivei 2014/68/UE a Parlamentului European și a Consiliului privind armonizarea legislației statelor membre referitoare la punerea la dispoziție pe piață a echipamentelor sub presiune (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 293, 12.8.2016, p. 1).
         
            (5)  Comunicare a Comisiei în cadrul implementării Directivei 2014/68/UE a Parlamentului European și a Consiliului privind armonizarea legislației statelor membre referitoare la punerea la dispoziție pe piață a echipamentelor sub presiune (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 389, 17.11.2017, p. 1).
         
            (6)  Decizia de punere în aplicare (UE) 2019/1616 a Comisiei din 27 septembrie 2019 privind standardele armonizate pentru echipamentele sub presiune elaborate în sprijinul Directivei 2014/68/UE a Parlamentului European și a Consiliului (JO L 250, 30.9.2019, p. 95).
      
      
         
            ANEXA I
            Anexa I se modifică după cum urmează:
            
                        1.
                     
                     
                        Rubricile 7, 8, 9 și 10 se elimină.
                     
                  
                        2.
                     
                     
                        Următoarele rubrici 7a, 8a, 9a și 10a se introduc secvențial în locul corespunzător, în funcție de numărul rubricii:
                        
                                    
                                       Nr.
                                    
                                 
                                 
                                    
                                       Referința standardului
                                    
                                 
                              
                                    „7a.
                                 
                                 
                                    EN 13445-2:2021
                                    Recipiente sub presiune nesupuse la flacără – Partea 2: Materiale”
                                 
                              
                                    „8a.
                                 
                                 
                                    EN 13445-3:2021
                                    Recipiente sub presiune nesupuse la flacără – Partea 3: Proiectare”
                                 
                              
                                    „9 a.
                                 
                                 
                                    EN 13445-5:2021
                                    Recipiente sub presiune nesupuse la flacără – Partea 5: Inspecție și examinare”
                                 
                              
                                    „10 a.
                                 
                                 
                                    EN 13445-6:2021
                                    Recipiente sub presiune nesupuse la flacără – Partea 6: Cerințe referitoare la proiectarea și execuția recipientelor sub presiune și a părților sub presiune, turnate din fontă cu grafit nodular”.
                                 
                              
                  
                        3.
                     
                     
                        Se adaugă următoarele rubrici:
                        
                                    
                                       Nr.
                                    
                                 
                                 
                                    
                                       Referința standardului
                                    
                                 
                              
                                    „42.
                                 
                                 
                                    EN 10216-5:2021
                                    Țevi de oțel fără sudură utilizate la presiune - Condiții tehnice de livrare – Partea 5: Țevi de oțel inoxidabil
                                 
                              
                                    43.
                                 
                                 
                                    EN 10217-7:2021
                                    Țevi de oțel sudate utilizate la presiune - Condiții tehnice de livrare – Partea 7: Țevi de oțel inoxidabil
                                 
                              
                                    44.
                                 
                                 
                                    EN 10222-2:2017+A1:2021
                                    Piese forjate din oțel pentru recipiente sub presiune – Partea 2: Oțeluri feritice și martensitice cu caracteristici specificate la temperatură ridicată
                                 
                              
                                    45.
                                 
                                 
                                    EN 10222-4:2017+A1:2021
                                    Piese forjate din oțel pentru recipiente sub presiune – Partea 4: Oțeluri sudabile cu granulație fină cu limită de curgere ridicată
                                 
                              
                                    46.
                                 
                                 
                                    EN 13445-1:2021
                                    Recipiente sub presiune nesupuse la flacără – Partea 1: Generalități
                                 
                              
                                    47.
                                 
                                 
                                    EN 13445-4:2021
                                    Recipiente sub presiune nesupuse la flacără – Partea 4: Fabricare
                                 
                              
                                    48.
                                 
                                 
                                    EN 13445-8:2021
                                    Recipiente sub presiune nesupuse la flacără – Partea 8: Cerințe suplimentare pentru recipiente sub presiune executate din aluminiu și aliaje de aluminiu
                                 
                              
                                    49.
                                 
                                 
                                    EN 13445-10:2021
                                    Recipiente sub presiune nesupuse la flacără – Partea 10: Cerințe suplimentare pentru recipientele sub presiune executate din nichel și aliaje de nichel
                                 
                              
                                    50.
                                 
                                 
                                    EN 17278:2021
                                    Vehicule alimentate cu gaz natural. Instalație pentru alimentarea vehiculelor”
                                 
                              
                  
      
      
         
            ANEXA II
            În anexa II, se adaugă următoarele rubrici:
            
               
                           
                              Nr.
                           
                        
                        
                           
                              Referința standardului
                           
                        
                        
                           
                              Data retragerii
                           
                        
                     
                           „40.
                        
                        
                           EN 10216-5:2013
                           Țevi de oțel fără sudură utilizate la presiune – Condiții tehnice de livrare – Partea 5: Țevi de oțel inoxidabil
                        
                        
                           21 iunie 2023
                        
                     
                           41.
                        
                        
                           EN 10217-7:2014
                           Țevi de oțel sudate utilizate la presiune – Condiții tehnice de livrare – Partea 7: Țevi de oțel inoxidabil
                        
                        
                           21 iunie 2023
                        
                     
                           42.
                        
                        
                           EN 10222-2:2017
                           Piese forjate din oțel pentru recipiente sub presiune – Partea 2: Oțeluri feritice și martensitice cu caracteristici specificate la temperatură ridicată
                        
                        
                           21 iunie 2023
                        
                     
                           43.
                        
                        
                           EN 10222-4:2017
                           Piese forjate din oțel pentru recipiente sub presiune – Partea 4: Oțeluri sudabile cu granulație fină cu limită de curgere ridicată
                        
                        
                           21 iunie 2023
                        
                     
                           44.
                        
                        
                           EN 13445-1:2014
                           Recipiente sub presiune nesupuse la flacără – Partea 1: Generalități
                           EN 13445–1:2014/A1:2014
                        
                        
                           21 iunie 2023
                        
                     
                           45.
                        
                        
                           EN 13445-4:2014
                           Recipiente sub presiune nesupuse la flacără – Partea 4: Fabricare
                        
                        
                           21 iunie 2023
                        
                     
                           46.
                        
                        
                           EN 13445-8:2014
                           Recipiente sub presiune nesupuse la flacără – Partea 8: Cerințe suplimentare pentru recipiente sub presiune executate din aluminiu și aliaje de aluminiu
                           EN 13445-8:2014/A1:2014
                        
                        
                           21 iunie 2023”